stanford-oval/wikipedia huggingface dataset:
Pac's life (שיר)
היסטוריית מצעדים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 34 |  |
|  אירלנד | מצעד הסינגלים האירי | 9 |  |
|  ארצות הברית | בילבורד הוט 100 | 119 |  |
|  גרמניה | GfK – טופ 100 | 31 |  |
|  הממלכה המאוחדת | מצעד הסינגלים הבריטי | 21 |  |
|  ניו זילנד | המצעד הניו זילנדי הרשמי | 38 |  |
|  פורטוגל | מצעד הסינגלים הפורטוגזי | 19 |  |
אברהם אביכזיר

| --- | --- |

 לידה:  1866 אוראן
 פטירה:  15 באוקטובר 1944 (בגיל 78 בערך) כ"ח בתשרי ה'תש"ה ירושלים
 מקום קבורה:  בית הקברות היהודי בהר הזיתים 
 תקופת הפעילות:  ? – 15 באוקטובר 1944 
 
בית הרב אביכזיר
הרב אברהם אביכזיר (1866, אוראן – כ"ח בתשרי ה'תש"ה, 15 באוקטובר 1944, ירושלים) היה רב באלכסנדריה ובארץ ישראל. כיהן כרב העדה המערבית בירושלים וכחבר מועצת הרבנות הראשית.
קורות חיים

נולד באוראן שבאלג'יריה בשנת 1866 לאב שהגיע מתאפילאלת שבמרוקו. לאחר שהתייתם מאביו בגיל צעיר עלה עם אמו לירושלים בכסלו תרל"ב (1871), שם הם חיו בעוני רב בעזרת הנשים של בית כנסת. אמו עבדה בכביסה כדי שבנה יוכל ללמוד תורה. לאחר שלמד בחדר עבר לבית מדרש דורש ציון ואחר כך למד אצל הרב אלעזר בן טובו שהיה רב עדת המערבים בירושלים. בבגרותו הקים עם אחרים תלמוד תורה לילדי עדת המוגרבים וכן עסק בפעולות חסד. לאחר פטירת רבו הוציא לאור את ספרו פקודת אלעזר.
באייר תרנ"ב יצא בשליחות עדת המוגרבים לצפון אפריקה ובעברו באלכסנדריה נתבקש להישאר בה וללמד בתלמוד תורה שם. בתלמוד תורה הוא הכשיר צוות של מלמדים והוציא ספרי לימוד. לאחר זמן הוזמן לשמש כסופר ומזכיר הרבנות באלכסנדריה. בשנת תרס"ח (1908), לאחר פטירתו של הרב אליהו בכור חזן, נתמנה לממלא מקום הרב של אלכסנדריה עד הגעתו של הרב רפאל דלה-פרגולה. בתקופה זו הפך לסגנו של הרב דלה-פרגולה, לאחר פטירתו של בתרפ"ג, הוא שוב נתמנה לממלא מקום הרב של אלכסנדריה, עד בואו של הרב דוד פראטו.
הרב אביכזיר יצר קשרים עם משפחות עשירות במצרים ועסק בפעולות צדקה למען עניי אלכסנדריה וארץ ישראל. בין השאר הוא היה ממנהלי בית החולים המקומי. הוא תיקן תקנות שונות ובהם ביטול מנהג הבאת פרחים להלוויות. בשנות מלחמת העולם הראשונה הוא עסק בקליטת הפליטים היהודים שגורשו מארץ ישראל ובשליחת סיוע ליהודים בירושלים.
באייר תרפ"ח חזר לירושלים ונתמנה לראש רבני עדת המוגרבים ונשיא כבוד של העדה. הוא התיישב ברוממה בבית שנבנה עבורו וכלל בית כנסת. בית כנסת זה עדיין פעיל ונקרא בשם "זכור לאברהם" על שמו. החל משנת 1936 כיהן הרב אביכזיר כחבר מועצת הרבנות הראשית.
הרב אביכזיר נפטר במוצאי שבת כ"ח בתשרי תש"ה. ספרייתו נתרמה לבית הדין הרבני בירושלים.
לקריאה נוספת

שו"ת זכור לאברהם – תשובות וכתבי הרב אברהם אביכזיר, הרב יוסף שלוש, תשפ"א
הערות שוליים

↑  הרב רפאל אלעזר הלוי בן טובו, פקודת אלעזר, חלק ב, ירושלים התרנ"ב, באתר היברובוקס.
↑  משה דוד גאון, "אברהם ב"ר משה אביכזיר", יהודי המזרח בארץ ישראל ח"ב, ירושלים, תרצ"ח, עמ' 18, באתר היברובוקס.
↑  נבחרו הרבנים יעקב מאיר והרצוג, דבר, 2 בדצמבר 1936.
↑  רבנות ראשית כרך ה', באתר ארכיון המדינה, עמ' 261
| 0 | 1 | 2 |
| --- | --- | --- |
| הקודם: הרב אליהו בכור חזן | רבנים ראשיים של אלכסנדריה | הבא: הרב רפאל דלה-פרגולה |
| --- | --- |
בקרת זהויות :  NLI: 987007304468105171  ISNI: 0000 0000 6805 0427  VIAF: 97165891   WorldCat (עם VIAF): 97165891 
ביקור רבנים בתחנת הכוח בחיפה, 1921. מימין לשמאל: הרב בן ציון אברהם קואינקה, הרב אביכזיר, הרב ברוך מרקוס, הרב יעקב מאיר, הרב אברהם יצחק הכהן קוק, הרב צבי פסח פרנק, הרב שמואל אהרן שזורי (ובר) והרב יהושע קניאל.
AVA (ערוץ טלוויזיה)

| --- | --- |

 פרטי הערוץ
 מדינה:  פינלנד פינלנד
 תאריך השקה:  1 במרץ 2008
 בעלות:  MTV3
 אזור קליטה:  פינלנד
 https://www.mtv.fi/kanavat/ava
MTV Ava הוא ערוץ טלוויזיה בפינלנד והראשון שקהל היעד שלו הוא נשות המדינה. שידורי הערוץ החלו ב-1 במרץ 2008. הוא משודר ללא תשלום ברשתות הכבלים וברשת השידור היבשתית; הוא עזב את השידורים הלווייניים והוחלף בידי MTV3 קומדיה.
סמלי הערוץ

הערוץ הפך לחופשי ב-15 בינואר 2011 ובמקביל שינה את שמו ל-AVA.
ב-21 בדצמבר 2011 העניקה הממשלה ל-MTV Oy רישיון שידור לערוץ A. הערוץ החל לשדר ברשת היבשתית (המקבילה הפינית לעידן+) ב-1 בפברואר 2012 בערוץ 13.
ב-22 באוגוסט 2012 ערוץ AVA חידש את עצמו עם סמל חדש, פסקול חדש ואריזה גרפית חדשה.
סמל הערוץ מ-1 במרץ 2008 עד 15 בינואר 2011
סמל הערוץ בין 15 בינואר 2011 עד 22 באוגוסט 2012
סמל הערוץ בין 22 באוגוסט 2012 ועד ה-3 בנובמבר 2013
תוכניות > דרמות וקומדיות

דאלאס
איסטאנדרס
אמרדל
חברים
Glee
נקמה
סערת אהבה
מלרוז פלייס
שכנים
סיפורי פריז
מזכירת המדינה
חיים סודיים
תוכניות > שיחה

רופאים
המראה
המופע של רייצ'ל ריי
סטיבן וכריס
המופע של מרתה סטיוארט
תוכניות > אוכל

קניות עם השף
מטבח שוק
טעמים מושלמים
תוכניות > נסיעות

סיפורי מסע
מחלקה ראשונה
נסיעה ברחבי העולם
מדריך קשוח
תוכניות > ספורט

אליפות העולם בהוקי קרח 2012
תוכניות > אחרות

אימון קריבי
שבועות האופנה
יוגה נמסטה
הערות שוליים

↑  Viihde, mtv.fi (בפינית)
↑  Streamia | Etusivu, streamia.fi (בפינית)
↑  MTV:lle uusi valtakunnallinen ohjelmistolupa, www.lvm.fi (בפינית)
↑  AVA, mtv.fi (בפינית)
אה"מ רוונג' (1805)

| --- | --- |
אה"מ "רוונג'" בגוספורט ציור מאת ט' רובינסון
אה"מ "רוונג'" בגוספורט ציור מאת ט' רובינסון
 תיאור כללי
 סוג אונייה:  אוניית קו מדרגה שלישית
 צי:  הצי המלכותי הבריטי
 דגל הצי:  
 ציוני דרך עיקריים
 מספנה:  מספנת הצי בצ'טם
 הוזמנה:  29 בספטמבר 1796
 תחילת הבנייה:  אוגוסט 1800
 הושקה:  13 באפריל 1805
 תקופת הפעילות:  1805–1842 (כ־37 שנים)
 אחריתה:  נגרטה 1849
 מידות
 תפוסה:  1,954 טון לפי מידת התפוסה הבריטית הישנה
 אורך:  "181-11 רגל (55.4 מ')
 רוחב:  "49-2 רגל (15.0 מ')
 עומק הספנה:  "20-9 רגל (6.3 מ')
 נתונים טכניים
 מספר תרנים:  3
 הנעה:  מפרשים, מעטה רוחבי
 אמצעי לחימה
 חימוש:  74 תותחים  • סיפון התותחים הראשי: 28 תותחי 32 ליטראות  • סיפון התותחים העליון: 30 תותחי 24 ליטראות  • סיפון האחרה: 12 תותחי 9 ליטראות  • סיפון הקדמה: 4 תותחי 9 ליטראות
אוניית-הוד-מלכותו "רוונג" (באנגלית: HMS Revenge) הייתה אונית קו בריטית מדרגה שלישית בעלת 74 תותחים, שהושקה ב-13 באפריל 1805 במספנת הצי בצ'טם. היא נבדלה מאחיותיה לסוג בכך שנשאה תותחי 24 ליטראות על הסיפון העליון במקום 12 ליטראות כמקובל.
מיד עם כניסתה לשירות השתתפה האונייה בקרב טרפלגר (1805). היא הייתה חלק מן השייטת הבריטית-אוסטרית-טורקית שפעלה ב-1840 לסילוק מוחמד עלי שליט מצרים מסוריה וארץ ישראל, ולקחה חלק פעיל בהפגזת העיר עכו ב-3 בנובמבר 1840.
בשנת 1842 הוצאה מהשירות ובשנת 1849 נגרטה.
לקריאה נוספת

Lavery, Brian (2003) The Ship of the Line - Volume 1: The development of the battlefleet 1650-1850. London, Conway Maritime Press.
PaLM

PaLM‏ (Pathways Language Model) הוא מודל שפה גדול המבוסס על טרנספורמר של 540 מיליארד פרמטרים שפותח על ידי Google AI.
החוקרים הכשירו גם גרסאות קטנות יותר של PaLM, בהם 8 ו-62 מיליארד מודלים פרמטרים, כדי לבדוק את ההשפעות של קנה המידה של המודל.
PaLM מסוגל לבצע מגוון רחב של משימות, כולל חשיבה רגילה (אנ'), חשיבה אריתמטית, הסבר בדיחות, יצירת קוד ותרגום. בשילוב עם הנחיה של פרומפטים, PaLM השיגה ביצועים טובים יותר באופן משמעותי על מערכי נתונים הדורשים חשיבה של מספר שלבים, כגון בעיות מילים ושאלות מבוססות לוגיקה.
הדגם הוכרז לראשונה באפריל 2022 ונשאר פרטי עד מרץ 2023, אז השיקה גוגל API עבור PaLM ועוד כמה טכנולוגיות. ה-API זמין תחילה למספר מצומצם של מפתחים שמצטרפים לרשימת המתנה לפני פתיחתו לציבור.
גוגל ו-DeepMind פיתחו גרסה של PaLM 540B בשם Med-PaLM המכווננת ומאומנת על נתונים רפואיים ועולה על דגמים קודמים במדדי תשובות לשאלות רפואיות.
Med-PaLM הייתה הראשונה שהשיגה ציון עובר בשאלות רישוי רפואי בארצות הברית, ובנוסף לענות בצורה מדויקת הן על שאלות מרובות והן על שאלות פתוחות, היא גם מספקת נימוקים ומסוגלת להעריך את התשובות שלה.
במאי 2023, גוגל הכריזה על PaLM 2 באירוע המרכזי השנתי של Google I/O. הדיווח העדכני הוא כי PaLM 2 הוא דגם של 340 מיליארד פרמטרים שאומן על 3.6 טריליון פריטי מידע.
אימון

PaLM מאומן מראש על מאגר מידע איכותי של 780 מיליארד פריטי מידע הכוללים משימות שונות של שפה טבעית ומקרי שימוש. מערך נתונים זה כולל דפי אינטרנט מסוננים, ספרים, מאמרי ויקיפדיה, מאמרי חדשות, קוד מקור המתקבל ממאגרי קוד פתוח ב-GitHub ושיחות מדיה חברתית. הוא מבוסס על מערך הנתונים המשמש לאימון מודל LaMDA של גוגל. החלק של השיחות מהמדיה החברתית במערך הנתונים מהווה 50% מהמאגר, מה שסייע למודל לשפר וללמוד יכולות שיחה טובות.
ראו גם

מודל שפה גדול
הערות שוליים

↑  Narang, Sharan; Chowdhery, Aakanksha. "Pathways Language Model (PaLM): Scaling to 540 Billion Parameters for Breakthrough Performance". ai.googleblog.com (באנגלית). נבדק ב-17 במרץ 2023. {{cite web}}:  (עזרה)
↑  Anadiotis, George (12 באפריל 2022). "Google sets the bar for AI language models with PaLM". VentureBeat. נבדק ב-17 במרץ 2023. {{cite web}}:  (עזרה)
↑  Bastian, Matthias (5 באפריל 2022). "Google PaLM: Giant language AI can explain jokes". THE DECODER. נבדק ב-17 במרץ 2023. {{cite web}}:  (עזרה)
↑  "Google: Why Is No One Talking About PaLM (NASDAQ:GOOG) | Seeking Alpha". seekingalpha.com (באנגלית). 12 בדצמבר 2022. נבדק ב-17 במרץ 2023. {{cite web}}:  (עזרה)
↑  Vincent, James (14 במרץ 2023). "Google opens up its AI language model PaLM to challenge OpenAI and GPT-3". The Verge. נבדק ב-17 במרץ 2023. {{cite web}}:  (עזרה)
↑  Huffman, Scott; Woodward, Josh. "PaLM API & MakerSuite: an approachable way to start prototyping and building generative AI applications" (באנגלית). נבדק ב-17 במרץ 2023. {{cite web}}:  (עזרה)
↑  "MedPaLM: New Chatbots Will Soon Be Better Than Waiting For A Doctor". The Medical Futurist. 17 בינואר 2023. נבדק ב-17 במרץ 2023. {{cite web}}:  (עזרה)
↑  Matias, Yossi; Corrado, Greg (14 במרץ 2023). "Our latest health AI research updates". Google (באנגלית אמריקאית). נבדק ב-17 במרץ 2023. {{cite web}}:  (עזרה)
↑  Lardinois, Frederic (10 במאי 2023). "Google launches PaLM 2, its next-gen large language model". TechCrunch. ארכיון מ-10 במאי 2023. נבדק ב-10 במאי 2023. {{cite web}}:  (עזרה)
↑  Elias, Jennifer (16 במאי 2023). "Google's newest A.I. model uses nearly five times more text data for training than its predecessor". CNBC. נבדק ב-18 במאי 2023. {{cite web}}:  (עזרה)
אבישי שטרית

| --- | --- |

 לידה:  2 במאי 1978 (בן 46) ירושלים, ישראל
 מדינה:  ישראל 
 עיסוק:  שחקן מדבב בובנאי
 מקום לימודים:  ישיבה תיכונית קריית ארבע  ישיבת ניר קריית ארבע 
 בת זוג:  אפרת שטרית
 מספר צאצאים:  4
 
אבישי שטרית (נולד ב-כ"ה בניסן ה'תשל"ח, 2 במאי 1978 בירושלים) הוא שחקן, מדבב, כוכב ילדים ובובנאי.
ביוגרפיה

שטרית נולד בשכונת קריית מנחם בירושלים, השני מבין שישה אחים. אביו עבד בתעשייה האווירית לישראל ואמו בתעשייה הצבאית. כשהיה בן ארבע עברה משפחתו להתגורר בקריית ארבע, שם גדל. כשהיה בן שבע וחצי נפטר אחיו הבכור בטביעה בבריכה. למד בישיבה תיכונית קריית ארבע וישיבת ניר קריית ארבע ושירת בחיל התותחנים במסגרת הסדר. כשהיה בן 17 עברה משפחתו לאלון שבות. למד חינוך ושימש כמורה במשך שלוש שנים.
לאחר מכן עבר לתחום המשחק והחל להופיע במעון ובמגרון, היישוב שבו הוא התגורר, ובהמשך ביישובים נוספים במועצה אזורית מטה בנימין עם שעת סיפור יצירתית. לצד זאת, התפרנס מעבודות תחזוקה וחשמלאות, והחל ללמוד משחק בבית הספר למשחק של תיאטרון אספקלריא.
ביוגרפיה > קריירת משחק

אבישי כותב טור אישי בעיתון הילדים "אותיות וילדים".
אבישי מפעיל בובת תרנגול הודו בשם "פולקע" בתוכניות הסדרה "אסי טוביה וחברים", את בובת הילד שאלתיאל בתוכנית "סיפורי לילה טוב" ואת בובת הגדי "חדגא" ב"עלילות ארץ גושן", שלושתם בערוץ מאיר לילדים. הוא מפעיל גם בובת הילד צור בסדרת הטלוויזיה לילדים "צור משלנו" שמשודרת בערוץ "הידברות".
שטרית מגלם גם את הדמויות של מלאכי השוטר וניסים איש התחזוקה של בית הספר בסדרה אסי טוביה וחברים, ותוכניות נוספות בערוץ מאיר לילדים.
השתתף לצד אסי צובל בהצגה "אסי, פולקע ומטה הקסמים" - הצגה בנושא ערך החברות. ב-2012 שיחק במחזמר "מערת החכמולוגים". ב-2013 שיחק במחזמר "שומר הסיפורים". ב-2014 שיחק במחזמר "שבט אחים". ב-2015 שיחק במחזמר "יוסל'ה קמצן קדוש". ב-2016 שיחק במחזמר "שער הזהב" שכתב וביים ירון כפכפי. ב-2017 שיחק במחזמר "אמריכאן". ב-2023 שיחק ברצים למשנה.
ביוגרפיה > קריירת דיבוב

ב-2008 השתתף בדיבוב הסדרה "כאוטיק" ששודרה בערוץ הילדים. בין השנים 2009–2011 דיבב את ג'ק אטלס בסדרת הטלוויזיה "יו-גי-הו! - המימד החמישי".
בנוסף הוא מדובב את כל הדמויות בסדרה "פרשיהו" בערוץ מאיר לילדים.
חיים אישיים

אבישי נשוי לאפרת ואב לארבעה. מתגורר במעלה מכמש.
אוטוביוגרפיה בדיונית

אוטוביוגרפיה בדיונית (גם אוטופיקשן, מאנגלית: Autofiction, הלחם של auto ו-fiction) היא ז'אנר של סיפורת המבוסס על מידע אוטוביוגרפי. אוטוביוגרפיה בדיונית משלבת שני ז'נארים שלכאורה אינם משתלבים: אוטוביוגרפיה, המבוססת על עובדות, וסיפורת, המבוססות על בידיון.
את המונח אוטופיקשן טבע בשנת 1977 סרז' דוברובסקי (Serge Doubrovsky), סופר ומבקר ספרות צרפתי, בהתייחסותו לרומן שכתב, "בן" (Fils). פיליפ וילאין (Philippe Vilain) מבחין בין אוטופיקשן לרומן אוטוביוגרפי בכך שבאוטופיקשן נדרש סיפור בגוף ראשון בידי פרוטגוניסט ששמו כשם המחבר.
יש קווי דמיון בין אוטוביוגרפיה בדיונית ובין רומן לא בדיוני, מונח שטבע טרומן קפוטה לתיאור ספרו "בדם קר".
עם כותבי האוטוביוגרפיה הבדיונית נמנים הסופרת הצרפתייה מרגריט דיראס, הסופרת הבלגית אמלי נותומב והסופר הנורווגי קרל אובה קנאוסגורד בסדרת ספריו "המאבק שלי". קתרין מילט (Catherine Millet) השתמשה בטכניקה ספרותית זו בספרה "חיי המין של קתרין מ.".
בישראל נמנים עם כותבי האוטוביוגרפיה הבדיונית אשכול נבו בספרו "הראיון האחרון", ניר ברעם בספרו "יקיצה", אריק גלסנר בספרו "מדוע אינני כותב" ואחרים.
הערות שוליים

↑  Vilain, Philippe; Herman, Jeanine (2011). "AUTOFICTION".  In Villa Gillet; Le Monde (eds.). The Novelist's Lexicon: Writers on the Words That Define Their Work. Columbia University Press. pp. 5–7. doi:10.7312/vill15080.9. ISBN 0231150806. JSTOR 10.7312/vill15080.9.
↑   ג'ושוע רוטמן, ניו יורקר, הסופר הטוב בעולם מסביר למה לעזאזל בחר לקרוא לספרו "מין קאמפ", באתר הארץ, 6 בדצמבר 2018
↑   גפי אמיר, "הראיון האחרון": קצת יותר הומור עצמי לא היה מזיק לאשכול נבו, באתר הארץ, 16 בנובמבר 2018
↑   גפי אמיר, "יקיצה": המסע של ניר ברעם מבית הכרם למקסיקו ובחזרה, באתר הארץ, 6 ביולי 2018
ערך זה הוא קצרמרבנושא ספרות. אתם מוזמנים לתרום לוויקיפדיה ו.
SLF4J

| --- | --- |

 מפתח:  Ceki Gülcü 
 גרסה אחרונה:  2.0.13 (12 באפריל 2024) 
 מערכת הפעלה:  חוצה-פלטפורמות 
 נכתבה בשפות:  Java 
 סוג רישיון:  רישיון MIT 
 קוד מקור:  https://github.com/qos-ch/slf4j 
 www.slf4j.org
 
Simple Logging Facade עבור Java (בקיצור: SLF4J) מספק ממשק תכנות יישומים (API) ללוגינג בג'אווה (Java) באמצעות תבנית Facade. המימוש של הרישום נקבע בזמן ריצה על ידי הוספת הקישור הרצוי ל-classpath ויכול להיות חבילת הרישום הסטנדרטית של java.util.logging או log4j, logback וכדומה.
ההפרדה של ה-API של הלקוח מהמימוש מפחיתה את הצימוד בין אפליקציה לכל מסגרת לוגינג מסוימת. הספרייה יכולה להקל על האינטגרציה עם קוד קיים או של צד שלישי או לספק קוד לפרויקטים אחרים שכבר בחרו במימוש יומן מסוים.
SLF4J נוצר על ידי Ceki Gülcü כחלופה אמינה יותר למסגרת של Jakarta Commons Logging. מחקר ב-2013 על 10,000 פרויקטים של GitHub מצא שספריית Java הפופולרית ביותר היא SLF4J, יחד עם JUnit, עם 30.7% מהפרויקטים שמשתמשים בה.[דרוש מקור] בינואר 2021, היא דורג כפרויקט השני הכי פופולרי לפי mvnrepository.
אוטוביוגרפיה

ערך זה עוסק בסוגה ספרותית. אם התכוונתם לאלבום מוזיקה של כנסיית השכל, ראו .
אוֹטוֹבִּיּוֹגְרַפְיָה (מיוונית, אוטו-עצמי, ביו-חיים, גרפיה-כתיבה) היא ביוגרפיה שכותב אדם על עצמו, על חייו, על מאורעות שהשפיעו עליו ועל סביבתו, מנקודת מבט אישית. אין לבלבל בין אוטוביוגרפיה לבין ביוגרפיה, שכן אוטוביוגרפיה נכתבת מזווית ראייתו של המחבר, ואילו ביוגרפיה נכתבת מזווית אחרת, שאינה של המחבר.
אוטוביוגרפיה היא רק סוגה אחת מתוך קבוצה של מסמכים עצמיים הקרויה 'אגו דוקומנטים', כלומר סוגים שונים של מסמכים המבטאים את העצמי: יומן אישי, אוטוביוגרפיה, ספר זיכרונות או מכתבים.
יומן זיכרונות שונה מעט מאוטוביוגרפיה. בעוד באוטוביוגרפיה מבקש הכותב להציג באופן סדור וכמו-ביוגרפי את עיקר מעשיו במשך חייו או תקופה מוגדרת בחייו, הרי שביומן זיכרונות מושם דגש על המבט הרפלקטיבי ואף הסלקטיבי של ההווה, שיקוף נקודת מבט אינטימי יותר על זיכרונותיו ורגשותיו של הכותב בתקופות שונות בחייו. כך לדוגמה, אוטוביוגרפיה של גנרל במלחמת האזרחים האמריקנית יכולה לכלול חלקים העוסקים בעבדות, אחרים העוסקים במלחמת האזרחים, ואולי גם כאלה העוסקים בקריירה הפוליטית של אברהם לינקולן. אך יומן זיכרונות יתרכז בסיבותיו האישיות של הגנרל בשלן הצטרף למאבק, בהשפעת המלחמה על נפשו ומחשבתו, ובפחד והאושר שהרגיש בשדה הקרב.
יש אוטוביוגרפיות הנכתבות בפועל על ידי המחבר. עם זאת, יש גם כאלה הנכתבות על ידי סופר צללים, המשכתב את סיפור זיכרונותיו של המחבר.
ראו גם

סרט ביוגרפי
ביוגרפיה
Bitch, Don't Kill My Vibe

Bitch, Don't Kill My Vibe הוא שיר של הראפר האמריקאי קנדריק לאמאר. הוא יצא לאור ב-18 במרץ 2013, כסינגל החמישי מתוך אלבום הבכורה שלו בחברת תקליטים גדולה, Good Kid, M.A.A.D City, באמצעות טופ דואוג אנטרטיינמנט, אפטרמת' אנטרטיינמנט ואינטרסקופ רקורדס. הוא הופק על ידי סאונווייב ומכיל בתוכו דגימה של השיר "Tiden Flyver" של הרכב המוזיקה האלקטרונית הדני Boom Clap Bachelors.
השיר הגיע בשיאו למקום ה-32 במצעד הבילבורד הוט 100.
רקע

השיר הוקלט עבור אלבום האולפן השני של לאמאר, Good Kid, M.A.A.D City, וכלל במקור שירה של מוזיקאית הפופ האמריקאית ליידי גאגא. ב-15 באוגוסט 2012, גאגא הודיעה שהיא שיתפה פעולה עם לאמאר בשיר נוסף שהוקלט עבור האלבום בשם "Partynauseous", וכי הוא ייצא לאור ב-6 בספטמבר. שמונה ימים לאחר מכן, היא הודיעה שהשיר לא ייצא לאור בתאריך שהוכרז והתנצלה בפני המעריצים. בסופו של דבר, אף אחת מהתרומות של גאגא לאלבום לא הופיעה בו עקב בעיות תזמון והבדלים יצירתיים. על שיתוף הפעולה עם גאגא, אמר לאמאר: "היה לנו תאריך, אך היינו צריכים לעמוד בתאריך היעד של פרסום ההזמנה מראש. זה רק הצד העסקי שעובר ומבלגן דברים".
ב-8 בנובמבר 2012, ליידי גאגא הוציאה את הגרסה המקורית של השיר הכוללת את השירה שלה, בה היא מבצעת את הפזמון ובית נוסף בשיר. לאמאר הביע את הפתעתו ואת הסכמתו לפרסום השיר, מכיוון שלדעתו הוא הראה ביטחון בעבודתם המשותפת. יתרה מכך, גרסת סולו של ליידי גאגא לשירם "Partynauseous" הייתה חלק מסיבוב ההופעות ArtRave: The Artpop Ball של גאגא, אך האודיו הרשמי של השיר מעולם לא פורסם באופן רשמי.
וידאו קליפ

הווידאו קליפ לשיר, בבימוים של דה ליל הומי ו-OG מייק מיהייל, פורסם ב-13 במאי 2013. באותו יום, פורסמה גרסת הבמאי של הקליפ, הכוללת הופעות קמע של ג'וסי ג'יי וג'יי רוק וקליפ בונוס של שיר של סקולבוי קיו בשם "Man of the Year". הקומיקאי האמריקאי מייק אפס מופיע במהלך הקליפ.
הקליפ מסתיים בחיתוך קשיח של הרכב המיתרים למסך שחור עם טקסט לבן הקורא "Death to Molly" ("מוות למולי"). בראיון ל-MTV News, לאמאר הסביר שהטקסט הוא ביקורת על קידום בליריקה של שירים שונים של הסם MDMA הידוע בכינויו "מולי" במוזיקת ההיפ הופ, ואמר: "כשכולם משתמשים עכשיו במודע במונח הזה אובביטוי הזה במילים, זה משקה את התרבות... אז זה באמת הזמן לעבור הלאה".
רמיקסים

ב-13 במרץ 2013, קטע מהרמיקס הרשמי של השיר, הכולל הופעת אורח של הראפר האמריקאי ג'יי-זי, הוקרן בבכורה על ידי טכנאי המיקס של ג'יי-זי יאנג גורו. כאשר לאמאר עבד על הרמיקס, הוא תיאר אותו כ"הישג" על כך שיש לו שיר עם ג'יי-זי וחשף שהוא כתב את הבית שלו לרמיקס ביום אחד. הגרסה המלאה של הרמיקס הוצגה בבכורה על ידי Funkmaster Flex ב-17 במרץ 2013. הרמיקס נוסף לרשימת הרצועות של גרסת חנות האייטונס של האלבום, ולאחר מכן יצא לרדיו קצבי עכשווי ב-9 באפריל 2013. העטיפה של הרמיקס כוללת תצלום של שחקני הכדורסל קובי בראיינט ומייקל ג'ורדן, המשמשים כייצוגים של לאמאר וג'יי-זי, בהתאמה.
רמיקס של השיר בהשתתפות הזמרת-יוצרת הבריטית אמילי סאנדיי, המכונה "International Remix", יצא לאור ב-27 במאי 2013. השניים הציגו בעבר את השיר באירוע Footaction בניו יורק מוקדם יותר באותו החודש. הרמיקס יצא כסינגל דיגיטלי ב-25 ביוני 2013. ברמיקס, סאנדיי מבצעת קטע אינטרו חדש ודואט עם לאמאר בפזמון השיר.
מיקומי שיא

|   ‏‏‏  מצעדים ודירוגים (2012–13)> מדינה |   ‏‏‏  מצעדים ודירוגים (2012–13)> מצעד |   ‏‏‏  מצעדים ודירוגים (2012–13)> מיקום שיא |   ‏‏‏  מצעדים ודירוגים (2012–13)>  |
| --- | --- | --- | --- |
|  ארצות הברית | בילבורד הוט 100 | 32 |  |
|  ארצות הברית | מצעד שירי ה-R&B/היפ הופ | 9 |  |
|  ארצות הברית | מצעד השירים הקצביים | 8 |  |
|  הולנד | מצעד 40 הסינגלים ההולנדיים | 16 |  |
|  הממלכה המאוחדת | מצעד הסינגלים הבריטי | 178 |  |
נתוני מכירות

| מקום | תארים | מכירות |
| --- | --- | --- |
| קנדה (Music Canada) | פלטינה ×3 | 240,000 |
| דנמרק (IFPI Danmark) | זהב | 45,000 |
| הממלכה המאוחדת (BPI) | פלטינה | 600,000 |
| ארצות הברית (RIAA) | פלטינה ×4 | 4,000,000 |
אוטוברון

| --- | --- |
סמל אוטוברוןסמל אוטוברון

 מדינה:  גרמניה גרמניה
 מושל:  Thomas Loderer
 על שם:  אותון, מלך יוון 
 שטח:  5.23 קמ"ר
 גובה:  557 מטרים
 אוכלוסייה:  ‏
  ‑ בעיירה:  22,430 (31 בדצמבר 2022)
 קואורדינטות:  48°04′00″N 11°40′00″E﻿ / ﻿48.066666666667°N 11.666666666667°E﻿ / 48.066666666667; 11.666666666667 
 אזור זמן:  UTC+1
 https://www.ottobrunn.de/
 he
 
אוטוברון (בגרמנית: Ottobrunn, ‏האזנהקובץ:De-Ottobrunn.ogg‏Ⓘ‏) היא עיירה הנמצאת במחוז בוואריה, גרמניה. נוסדה בשנת 1955. אוטוברון מורכבת בעיקר מבתים דו-משפחתיים ובתים צמודי קרקע, וכן משטחי גן נרחבים. אוטוברון הוא גם המטה הגרמני של ההגנה והחלל של איירבוס. על פי נתוני משרד הסטטיסטיקה של גרמניה, העיירה היא השנייה בצפיפות האוכלוסייה בגרמניה כולה, אחרי מינכן וברלין.
היסטוריה

מרכז העיר הוקם בשנת 1983 עם בית העירייה והמרכז הקהילתי. המרכז הקהילתי נקרא על שם המלחין הגרמני-איטלקי ארמנו וולף-פרארי שהתגורר באוטוברון בין השנים 1915–1931. במהלך מלחמת העולם השנייה נוהל בעיירה מחנה משנה של מחנה הריכוז דכאו.
אוטובריינס טכנולוגיות

|  נתונים כלליים |
| --- | --- |
 סוג:  חברה פרטית
 תקופת הפעילות:  2018–הווה (כ־6 שנים)
 מיקום המטה:  תל אביב-יפו 
 משרד ראשי:  תל אביב-יפו
 ענפי תעשייה:  תוכנה לרכב
 מוצרים עיקריים:  מערכות סיוע מתקדמות לנהג
 יו"ר:  קרל-תומאס נוימן
 מנכ"ל:  יגאל רייחלגאוז
  
 autobrains.ai
 
אוטובריינס טכנולוגיות בע"מ היא חברת הזנק ישראלית המפתחת תוכנה לרכב אוטונומי.
החברה נוסדה בנובמבר 2018, בשם Cartica AI, על ידי יגאל רייחלגאוז, מנכ"ל החברה, כמיזם משותף בין קבוצת קורטיקה לבין החברות טויוטה, BMW וקונטיננטל, שיעסוק בפיתוח מערכות סיוע מתקדמות לנהג (ADAS) מבוססות בינה מלאכותית. התוכנה שפיתחה החברה מותקנת ברכב וקולטת נתונים ממגוון חיישנים, כגון מצלמות ומכ"ם, ומקבלת החלטות על נהיגת הרכב, כגון החלטה על בלימת חירום. יושב ראש החברה הוא קרל-תומאס נוימן, לשעבר מנכ"ל קונטיננטל, אופל ופולקסווגן סין.
בשני גיוסי הון ראשונים גייסה החברה 20 מיליון דולר. בנובמבר 2021 גייסה החברה עוד 101 מיליון דולר.
הערות שוליים

↑  עידן בן טובים, ‏טויוטה ו-BMW מקימות חברת בינה מלאכותית לרכב עם קורטיקה הישראלית, באתר Geektime‏, 4 בספטמבר 2019
↑  מאיר אורבך, כלכליסט-טקהמתחרה הישראלית של מובילאיי גייסה 101 מיליון דולר בהובלת טמסק הסינגפורית, באתר כלכליסט, 1 בנובמבר 2021
SK בלזמה

מועדון הכדורגל SK בלזמה הוא מועדון כדורגל מהעיר רזקנה, שממוקמת בלטביה. המועדון הוקם בשנת 2004 על בסיס מועדון אחר שהיה קיים בעיר. הוא המועדון החדש ביותר בלטביה יחד עם וינדבה ונטספילס. אצטדיון הבית של מועדון הכדורגל הוא אצטדיון ספורטה אגנטוראס המכיל 978 מושבים. בעקבות הקמת המועדון וונסטפילס, הועלה מספר הקבוצות בליגה הלטבית ל-10.
אדליידה, נסיכת סקסוניה-מיינינגן

אדליידה, נסיכת סקסוניה-מיינינגן (נולדה בשם אדליידה אמיליה לואיזה תרזה קרולינה, בגרמנית: Adelaide Louise Theresa Caroline Amelia von Sachsen-Meiningen‏; 13 באוגוסט 1792 - 2 בדצמבר 1849) המלכה הרעיה של הממלכה המאוחדת ושל הנובר, אשת ויליאם הרביעי, מלך הממלכה המאוחדת. העיר אדלייד, בירת דרום אוסטרליה, קרויה על שמה.
המלכה אדלייד (1792-1849)
ביוגרפיה

אדליידה נולדה ב-13 באוגוסט 1792 במיינינגן שהשתייכה לדוכסות סקסוניה-מיינינגן, לגאורג הראשון, דוכס סקסוניה-מיינינגן, וללואיזה אלאונורה, נסיכת הוהנלוהה-לאנגנבורג, בתו של כריסטיאן אלברכט, נסיך הוהנלוהה-לאנגנבורג.
לאחר מותה של הנסיכה שרלוט מוויילס, מי שהייתה אמורה להיות מלכת אנגליה ברבות הימים, נאלץ דודה, אחי-אביה, ויליאם הנרי להינשא. אף על פי שהייתה לו פילגש שילדה לו עשרה ילדים, ויליאם הנרי, כמי שהתעתד להפוך למלכה של הממלכה המאוחדת, היה זקוק לילדים חוקיים. הוא בחר להנשא לאדליידה הצעירה ממנו ב-27 שנים. הם נישאו ב-11 ביולי 1818 בארמון קיו שבלונדון. בני הזוג נפגשו לראשונה רק שבוע קודם לכן, ב-4 ביולי במלון ברחוב בונד.
למרות ההתחלה הלא-רומנטית של הקשר ביניהם, הקשר בין בני הזוג שגשג: הם עברו להתגורר בהנובר, וויליאם שיפר את התנהגותו הפרועה: הוא הפסיק לשתות לשוכרה, מיתן את סגנון דיבורו ונימוסיו השתפרו.
למרות מספר הריונות, לאדלייד ולבעלה לא נולדו ילדים שהגיעו לבגרות.
לאחר מות גיסה, ג'ורג' הרביעי, מלך הממלכה המאוחדת הפך בעלה ויליאם למלך הממלכה המאוחדת. אחד מצוויו הראשונים היה הקניית פארק בושי לאדלייד למשך כל ימי חייה. היא ובעלה הוכתרו ב-8 בספטמבר 1831 במנזר וסטמינסטר. המלכה אדלייד הייתה אהובה בקרב הציבור האנגלי, בגלל אדיקותה, צניעותה וטוב ליבה כמו גם מות ילדיה הטראגי. היא התייחסה בחביבות לאחייניתה, הנסיכה ויקטוריה (מי שהפכה מאוחר יותר לוויקטוריה, מלכת הממלכה המאוחדת).
אדלייד, שהגיעה מבית ליברלי מאוד (ממלכת אביה הייתה היחידה באותה תקופה שהתירה הדפסת ביקורת על השליט), לא הייתה מעורבת בפוליטיקה האנגלית ולא הביעה את דעתה במחלוקות של אותה תקופה. עם זאת, ניתן לשער כי לדעתה הייתה השפעה בהסכמת בעלה לחוק הרפורמה של 1832. חוסר הסכמתה להביע תמיכה בצדדי הפוליטיקה הביאו לשמועות מרושעות על כך שהיא מנהלת רומן עם אישים שונים (דבר ללא כל ביסוס היסטורי).
ב-20 ביוני 1837, מת בעלה, ואדלייד הפכה למלכה האלמנה הראשונה אחרי למעלה ממאה שנים. היא מתה שתים-עשרה שנים לאחר מכן, תחת שלטון אחייניתה - ויקטוריה, מלכת הממלכה המאוחדת, ב-2 בדצמבר 1849, ונקברה בכנסיית סט. ג'ורג' בטירת וינדזור.
ויקטוריה אדלייד מרי לואיז, הנסיכה המלכותית נקראה אדלייד על שם דודת אמה.